Държавен вестник, бр. 83, 2015 г., стр. 63

БРОЙ  83	
Д Ъ Р Ж А В Е Н  В Е С Т Н И К 	
СТР.  63  
3. маршрутите, патрулните участъци, раз-
положението на постовете, пунктовете и 
часовите времена за изпълнение на нарядите; 
4. реда за взаимодействие и други въпроси.
Чл. 88. (1) В изпълнение на заповедта по 
чл. 84, ал. 1 и съобразно разстановката на 
силите и средствата в ГПУ/БГПК се изготвя 
списък на маршрутите, патрулните участъци и 
постовете, който се утвърждава от директора 
на РДГП (приложение№ 5). 
(2) В списъка на маршрутите, патрулните 
участъци и постовете освен основните се 
предвиждат и допълващи независимо от на-
личните сили и средства. 
(3) В РДГП се изготвя общ (единен) спи-
сък на маршрутите, патрулните участъци и 
постовете. 
(4) Списъкът по ал. 1 се актуализира при 
възникване на необходимост за разкриване на 
нови маршрути, патрулни участъци и постове.
Чл. 89. (1) В ГПУ/БГПК се изготвят указа-
ния за особеностите на маршрута, патрулния 
участък и поста (приложение № 6). 
(2) В указанията се определят: 
1. граници на патрулния участък;
2. дължината на маршрута, границите и 
центърът на поста, пунктовете за изпълнение 
на задачите от инструктажа и местата за 
смяна на нарядите; 
3. особеностите на маршрута, патрулния 
участък или поста и какви конкретни задачи 
трябва да се изпълняват по време на наряда; 
4. редът за охраната и наблюдението на 
маршрута, патрулния участък и поста; 
5. редът за осъществяване на комуникацията 
и взаимодействието с оперативния дежурен, 
съседните наряди, другите органи на МВР 
и държавни органи с контролни функции в 
зоната за отговорност; 
6. друга необходима информация.
Чл. 90. (1) В зависимост от развитието 
на оперативната обстановка началниците на 
ГОДГ, ГГПК, МГПГ, МГПВ, ГЛС и ГОПТЛ 
ежедневно съставят план за разстановката на 
силите и средствата по смени през деноно-
щието (приложение № 7). 
(2) Изготвянето на ежедневната разстановка 
на силите и средствата е основно задължение 
на началниците по ал. 1, извършва се в деня 
на застъпване на дежурната смяна и не може 
да се делегира на подчинените им служители. 
(3) Само при отсъствие на служителите по 
ал. 1 изготвянето на плана се осъществява от 
служители – полицейски инспектори, или от 
лицата, които ги заместват. 
(4) Планът за разстановка на силите и 
средствата се обявява пред инспекторския 
състав и оперативните дежурни, а на наря-
дите се обявява в касаещия обем по време 
на инструктажа. 
(5) Изпълнението на плана се отразява в 
ежедневна ведомост.
(6) Изготвянето на плана за разстановката 
на силите и средствата се извършва въз ос-
нова на съставен месечен график за работа 
на служителите от структурното звено (при-
ложение № 8).
(7) За подпомагане дейността по съста-
вянето на график за работа на служителите 
по ал. 6 в ГОДГ, ГГПК, МГПГ, МГПВ, ГЛС 
и ГОПТЛ се изготвя списък на служителите 
от съответната структура (приложение № 9).
Чл. 91. (1) Ежедневната ведомост (прило-
жение № 10) е основен служебен документ 
за отчет на реално осъществената дейност 
от ГПН в рамките на работната смяна по 
наблюдение на държавната граница и спе-
цифичната охранителна дейност в зоните на 
международните летища.
(2) Ведомостта по ал. 1 се изготвя от начал-
ника на групата (смяната) или инструктиращия 
служител в електронен формат в началото на 
смяната и се допълва до края на дейността на 
същата смяна в съответствие с настъпилите 
промени в мястото, времето и характера на 
изпълняваните от ГПН задачи. 
(3) Попълнената и подписана от съставителя 
или съответното длъжностно лице ежедневна 
ведомост се завежда на отчет в деловодството 
на структурата, приобщава се към докумен-
тите по чл. 63, ал. 7, т. 3 и заедно с тях се 
съхранява по установения деловоден ред.
Раздел IV
Организация на взаимодействието и кому-
никациите
Чл. 92. (1) За осигуряване на точното и 
правилното изпълнение на задачите директо-
рите на РДГП и началниците на ГПУ/БГПК/
СОВН организират и поддържат постоянно 
взаимодействие и маневреност на гранично-
полицейските сили. 
(2) Взаимодействието с корабите и въз-
духоплавателните средства на граничните 
служби/бреговите охрани на черноморските 
държави се осъществява чрез Черноморския 
граничен координационен информационен 
център, националните гранични коорди-
национни центрове, а по р. Дунав – чрез 
Съвместния българо-румънски контактен 
център, Гюргево.
Чл. 93. Взаимодействието се изразява в 
съгласуването по цел, време и място на дейст-
вията и взаимната помощ на ГПН и другите 
структури, имащи отношение по изпълнението 
на задачите.
Чл. 94. Маневреността на силите и сред-
ствата се осигурява чрез организираното 
и своевременното им преместване от едно 
място на друго съобразно необходимостта и 
развитието на оперативната обстановка с цел 
предотвратяване и пресичане на подготовката 
и извършването на престъпления в зоните за 
отговорност.